钦定古今图书集成/历象汇编/庶征典/第171卷 > 王充论衡 > 《虎不食人》唐·李绅
## 钦定古今图书集成/历象汇编/庶征典/第171卷 > 王充论衡 > 《虎不食人》唐·李绅

霍山县多猛兽，顷常择肉于人，每至采茶及樵苏，常遭啖食，人不堪命。自太和四年至六年，遂无侵暴，鸡犬不鸣，深山穷谷，夜行不止。得摄令和𠊨状称“潜山县乡村正赵珍夜归，中路与虎同行，至家竟无伤害之意。”

南山白额同驯扰，亦变仁心去杀机。不竞牛甘令买
患，免遭狐假妄凭威。渡河岂适他邦害，据谷终无暴
物非。尔效驺虞护生草，岂徒柔伏在淮淝。